**Naziv studija:** Komparativna književnost

**Ime nastavnika:** dr. sc. Andrea Zlatar Violić, red. prof.

**Naziv kolegija: Od egzila do migracija**

**Status kolegija:** izborni

**Oblik nastave:** predavanja i seminari

**Broj ECTS bodova:** 6

**Ciljevi kolegija:** Upoznati studente s književnopovijesnim, filozofskim i kulturnoantropološkim shvaćanjem tekstova o egzilu i migrantskim kretanjima od antičkog vremena do suvremenih svjedočanstava

**Sadržaj kolegija:** Kolegij je posvećen analizi tekstova koji se bave temom egzila, migracija i dijaspora, odnosno, oblikovanjem književnih tekstova i svjedočanstava nastalih tim okolnostima. Osnovni slijed kolegija je općepovijesno kronološki, s uvedenim relevantnim teorijskim pristupima. Korpus tekstova tako, s jedne strane uključuje biblijsko narativ o egzodusu, Ovidijeve stihove, Danteovo i Hugoovo biografsko iskustvo, a s druge strane se posvećuje književnim tekstovima 20.-og i 21.-og stoljeća koji pokazuju aspekte globalnih migracija. Teorijski izvori vezani su uz književnu i kulturalnu teoriju (Bhaba, Hall, Said) te filozofska izvorišta (Arendt, Derrida)

**Studentske obveze:** Najviše 3 izostanka od 15 termina (obavezna 80% prisutnost na nastavi), aktivnost na nastavi (način rada na kolegiju pretpostavlja analizu konkretnih primjera), redovito izvršavanje obveza (čitanje zadane literature, bilješke o pročitanoj literaturi, bilješke s predavanja). Obavezno izlaganje na seminaru. Esej (10-12 kartica) i usmeni ispit na kraju semestra.

**Raspored rada**

1. upoznavanje sa sadržajem kolegija i literaturom

2. teorijski okvir (Arendt, Derrida, Hall) i diskurzivna heterogenost književno, historiografsko, biografsko, autobiografsko)

3. biblijski egzodus kao prototip

4. Ovidije i Dante

5. Hugo i romantični pjesnici: topika nostalgije i melankolije

6. rođenje nacije i jezik kao mjesto tvorbe (Buden, Milosz, Nabokov)

7. Th. Mann, S. Zweig: specifičnost njemačkog egzila tridesetih /ezgil kao stanje. Adorno: (Minima moralia)

8. Solženjicin, Brodsky: odnos prema totalitarizmu

9. književnost u dijaspori: odnos Istoka i Zapada (Maruna, Kundera, Škvorc)

10. specifičnosti postkolonijalnog oblikovanja (književnost Magreba: Ben Jelloun, Assia Djebar)

11. postkolonijalna angloamerička književnost (Kureishi, Ali, Lahiri, Rushdie): dometi integracije i asimilacije

12. suvremene migracije: liminalnost, granice, gostoljubivost (feminističko čitanje)

13. suvremene migracije: izbjeglištvo, teror, kamp, koridor

14. pisanje kao unutarnji egzil/azil (Josip Horvat: Preživjeti u Zagrebu) nasuprot tržištu (A. Hemon)

15. evaluacija kolegija

**Obavezna literatura:**

Teorijska:

Europski glasnik 22/2017: temat o migrantima

Tvrđa 1-2/2000 (temat o egzilu)

Adorno, Th.W.: Minima moralia

Arendt, Hannah: Mi, izbjeglice

Boym, Svetlana: Budućnost nostalgije (izabrani dijelovi)

Buden, Boris: Vavilonska jama (izabrani dijelovi)

Bhaba, Homi: Location od Culture (izabrani dijelovi)

Jambrešić Kirin, Renata: Egzil i hrvatska ženska autobiografska književnost

Kosmos, Iva: Mapiranje egzila (doktorska disertacija)

Said, Edward: Razmišljanja o egzilu

Škvorc, Boris: Australski Hrvati: mitovi i stvarnost

Zbornik Kamp, koridor, granica, IEF, Zagreb 2017.

(napomena: većina navedene literature dostupna je u pdf-u na Internetu)

Književni tekstovi:

Biblija (psalmi)

Ovidije: Tristia, Epistulae ex Ponto (izabrani dijelovi)

Dante: Božanstvena komedija (izabrani dijelovi)

Kundera, Milan: Nepodnošljiva lakoća življenja

Maruna, Boris: poezija (Bilo je lakše voljeti te iz daljine)

Brodski, Josif: poezija, eseji (o egzilu), proza (Vodeni žig)

Ugrešić, Dubravka (eseji Američki fikcionar /romani: Ministarstvo boli)

**Izborna terijska literature u dogovoru sa studentima prema temama u silabu.**